Kiowa-apachet

Kiowa-apachet ovat eräs Yhdysvaltain alkuperäisistä etnisistä ryhmistä. Heistä on historiassa ensimmäinen maininta jo vuodelta 1682, jolloin ranskalaisen tutkimusmatkailija Robert Cavelier de La Salle käytti kansasta nimeä gattacha.Mooney, James s. 248. Viitattu 17.7.2010. Heidän omakielinen nimensä oli Nadíísha-dena (meidän kansamme).

Kiowa-apachet kuuluvat athabaskan murreryhmään, ja heidän on yleisesti uskottu olleen jo varhaisella ajalla apacheista irtaantunut kansanosa. Huolimatta näiden kahden kansan toisiaan muistuttavasta murteesta tämä olettamus on väärä. Kiowa-apachein oman perimätiedon mukaan he kuulivat apacheista ensimmäisen kerran vasta 1800-luvulla, eivätkä ole koskaan kuuluneet samaan kansakuntaan. Mooney s. 246. Viitattu 17.7.2010.

Kiowa-apachet omaksuivat 1700-luvun aikana preerian metsästäjien kulttuurin. He tulivat Montanasta kiowien mukana 1800-luvun alkuvuosina Arkansasjoen varrelle ja esiintyivät kiowain liittokuntaan kuuluvana heimona.  Virrankoski s. 192. Viitattu 17.7.2010.

Lähteet
Mooney, JamesCalendar History of The Kiowa Indias, 2010, 
Virrankoski, Pentti Yhdysvaltain ja Kanadan intiaanit 1994, 
Viitteet

Luokka:Yhdysvaltain alkuperäiskansat
Luokka:Apassit